พรูเด็นเชียลเปิดตัวกรมธรรม์บำนาญรับปีละ15%
พรูเด็นเชียล ประกันชีวิต เปิดตัวกรมธรรม์บำนาญรับปีละ 15% ของทุนประกัน 15 ปี
17 ธ.ค. 2553

พรูเด็นเชียล ประกันชีวิต เปิดตัวกรมธรรม์บำนาญรับปีละ 15% ของทุนประกัน 15 ปี
นายบินายัค  ดัตตา กรรมการผู้จัดการ บมจ.พรูเด็นเชียล ประกันชีวิต (ประเทศไทย)  เปิดเผยว่า บริษัทฯ ได้ ออกกรมธรรม์บำนาญที่ให้ผลตอบแทนในรูปแบบของเงินบำนาญสูงถึงปีละ 15 % ของทุนประกันภัย การันตีการ    จ่ายเงินบำนาญ 15 ปี กรณีผู้เอาประกันภัยยังคงมีชีวิตอยู่ รับผลประโยชน์รวมสูงถึง 390 %  ของทุนประกันภัย  รับความคุ้มครองกรณีเสียชีวิตไม่น้อยกว่า 200 %  ของทุนประกันภัย โดยเสนอขายผ่านช่องทางตัวแทนของบริษัทฯ และช่องทางแบงก์แอสชัวรันส์
“กรมธรรม์บำนาญจากพรูเด็นเชียล” เป็นแบบประกันภัยที่นำเสนอความคุ้มครองชีวิตควบคู่ไปกับการออมที่ให้ผลตอบแทนที่แน่นอน รวมถึงมีรายได้ประจำหลังเกษียณอายุ เริ่มรับประกันภัยตั้งแต่อายุ 30 – 55 ปี ชำระเบี้ยประกันภัยถึงอายุ 60 ปี และเมื่อผู้เอาประกันภัยอายุครบ 60 ปี จะได้รับเงินบำนาญสูงถึงปีละ15 % ของทุนประกันภัย ไปจนครบกำหนดสัญญากรมธรรม์ที่อายุ 85 ปีในช่วงระยะเวลาดังกล่าว บริษัทฯ การันตี   การจ่ายเงินบำนาญตลอด 15 ปี กรณีผู้เอาประกันภัยยังคงมีชีวิตอยู่ รวมรับผลประโยชน์บำนาญตลอดสัญญาสูงถึง 390  % ของทุนประกันภัย กำหนดจำนวนเงินเอาประกันภัยขั้นต่ำที่ 5 หมี่นบาท โดยลูกค้าสามารถเลือกชำระเบี้ยประกันภัยเป็นรายปี ราย 6 เดือน และรายเดือนได้ รวมถึงผู้เอาประกันภัยยังสามารถซื้อความคุ้มครอง   เพิ่มเติมได้อีกด้วย
กรณี ผู้เอาประกันภัยเสียชีวิตในขณะที่มีอายุน้อยกว่า 60 ปี บริษัทฯ จะชดเชยค่าสินไหมทดแทน 200 % ของทุนประกันภัย หรือ มูลค่าเวนคืนกรมธรรม์ หรือ เบี้ยประกันภัยสะสมที่ชำระมาแล้วทั้งหมดแล้วแต่จำนวนใดจะมากกว่า และหากผู้เอาประกันภัยเสียชีวิตในช่วงอายุ 60-74 ปี บริษัทฯ จะชดเชยค่าสินไหมทดแทนเท่ากับมูลค่าปัจจุบันของเงินบำนาญรายปีที่ยังไม่ได้รับคืนตามที่บริษัทฯ การันตี อีกทั้งผู้เอาประกันภัยยังสามารถนำเบี้ยประกันภัยนี้มาใช้เป็นสิทธิประโยชน์ในการลดหย่อนภาษีสูงสุดถึง 2 แสนบาทต่อปี ทั้งนี้เป็นไปตามหลักเกณฑ์ของกรมสรรพากร